
Comunicat de presă 

Având în vedere că în spațiul public au apărut informații prin care se încearcă decredibilizarea activității Inspectoratului Teritorial de Muncă Botoșani, cu acuze privind lipsa de fermitate în aplicarea prevederilor legale specifice, cu referire la neplata drepturilor salariale ale unor angajați care și-au desfășurat activitatea în cadrul unei societăți de pe raza Municipiului Botoșani, vă aducem la cunoștință că, în urma controalelor efectuate în această perioadă la acest angajator de către inspectorii de muncă, au fost aplicate sancțiuni contravenționale în valoare totală de 60.000 lei, atât pentru neprezentarea documentelor, cât și pentru neplata drepturilor salariale.
S-au dispus măsuri angajatorului ca, până la sfârșitul lunii iulie 2026, să plătească drepturile salariale restante pentru foștii și actualii angajați. Cazul se află și în atenția Inspecției Muncii, instituție ierarhic superioară. Activitatea de control se desfășoară în baza unor proceduri de lucru stabilite în concordanță cu legislația specifică și în limitele competențelor conferite prin Legea nr. 108/1999 pentru înființarea și organizarea Inspecției Muncii, fără a exista derapaje de la conduita profesională impusă de statutul inspectorului de muncă.
Inspectoratul Teritorial de Muncă Botoșani își exprimă disponibilitatea de a sprijini atât angajații, cât și angajatorii, contribuind la asigurarea unui mediu de muncă sigur și la recuperarea drepturilor salariaților, atunci când este necesar.
Totodată, înaintăm rugămintea ca, înainte de a se adresa altor instituții sau de a formula acuzații, persoanele interesate să se prezinte pentru discuții și clarificări reprezentanților instituției noastre.

Conform prevederilor Regulamentului (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecția datelor), informațiile referitoare la datele cu caracter personal cuprinse în acest document sunt confidențiale. Acestea sunt destinate exclusiv persoanei/persoanelor menționate ca destinatar/destinatari și altor persoane autorizate să-l primească. Dacă ați primit acest document în mod eronat, vă adresăm rugămintea de a returna documentul primit, expeditorului

